Kaka Azraff

Nor Atiqa Noor Azraff (Jawi: كاکا أظرف; lahir 20 Mei 1989) atau lebih dikenali sebagai Kaka Azraff merupakan seorang penyanyi, pelakon dan pengacara wanita Malaysia.
Kaka mula dikenali melalui lagu Bawaku Pergi yang dinyanyikan bersama Zizan Razak pada 2012. Beliau merupakan anak saudara kepada penyanyi rock wanita terkenal, Ella.
Kaka memulakan kerjaya beliau sebagai seorang penyanyi selepas mendapat peluang berkolaborasi bersama Zizan Razak melalui lagu "Bawaku Pergi" dan kolaborasi dan lagu ini juga berjaya mencuri tempat dan perhatian peminat di Malaysia. Tambahan pula lagu ini dicipta oleh Malique. Walaupun lagu tersebut mempunyai banyak kontroversi melibatkan lirik lagu tersebut namun ia tetap mendapat sambutan yang hangat daripada peminat.
Beliau mendapat peluang tersebut selepas ditawarkan oleh Juliana Evans yang juga kawan baik beliau selepas Zizan mahu mencari penyanyi untuk lagu tersebut. Selepas berjumpa dengan Zizan, Kaka diminta untuk menyanyi kepada penulis lirik lagu berkenaan dengan berkomunikasi melalui telefon dan setelah mengetahui bahawa penulis lirik itu merupakan Malique (bekas ahli Too Phat). Beliau terus bersetuju untuk menyanyikan lagu itu.
Walaupun, ramai mengenali Kaka sebagai anak saudara Ratu Rock Malaysia, Ell, Kaka tidak mahu tempias dengan populariti ibu saudaranya itu dan beliau juga pernah diperkenalkan oleh beberapa penerbit namun Kaka mahu berdikari serta memulakan sesuatu kerjaya dengan bakat dan usahanya sendiri.
Selain itu, Kaka juga telah menyertai program Fear Factor Selebriti Malaysia pada musim ke-2 pada tahun 2012 dan berpasangan dengan Johan As'ari. Namun, mereka tersingkir pada episod ke 10 dan rancangan ini dihoskan oleh Aaron Aziz.
Setelah berjaya dengan single Bawaku Pergi, Kaka dan Zizan sekali lagi berkolaborasi untuk single terbaru bertajuk Infiniti Cinta yang dikeluarkan pada tahun 2013 . Lagu single ini sekali lagi berjaya mendapat tempat di hati peminat Malaysia.
Selain itu, lagu single beliau iaitu "Bukan Hal Aku" telah berjaya menjadi lagu finalis di Anugerah Juara Lagu pada tahun 2015.
Pada tahun 2016, Kaka membuat penampilan istimewa dalam filem berunsur thriller iaitu Interchange dan memegang watak sebagai Melur. Filem ini dikeluarkan pada 1 Disember 2016.
Kaka bersama-sama Nad Zainal menjayakan drama radio Sumpahan Stiletto karya Eda Zuraida yang bersiaran di Kool FM; melakonkan watak Amy.
Kerana Kaka membuat kenyataan antisemitik dan menyokong pembunuhan beramai-ramai Yahudi yang merujuk kepada Hitler, dia telah digugurkan oleh labelnya, Warner Music Malaysia. Warner Music dalam satu kenyataan mengatakan bahawa beliau digugurkan kerana menggunakan bahasa kasar dalam sokongan beliau terhadap Palestin.
Kaka dilahirkan pada 20 Mei 1989 dan berasal dari Klang, Selangor dan kampung halamannya adalah berada di Gelugor, Pulau Pinang. Beliau juga merupakan anak saudara Ratu Rock negara, Ella.
Pada 14 Disember 2018, Kaka sah bergelar isteri kepada ahli usahawan iaitu Adam Azriff dengan sekali lafaz. Pada 2019, Kaka dan suami telah menimang cahaya mata lelaki yang diberi nama Aslan. Pada 2021, Kaka dikhabarkan sedang mengandung anak kedua.
Pada 22 Februari 2022, Kaka selamat melahirkan anak keduanya iaitu bayi lelaki di sebuah pusat perubatan di Kuala Lumpur. Setahun kemudian, beliau mengumumkan bahawa beliau mengandung anak ketiga.
Kaka mengambil alih tugas menjaga empat anak saudara berusia antara 3 hingga 14 tahun apabila kakak beliau, Afida Azraff meninggal dunia secara mengejut ekoran disebabkan jangkitan kuman dalam otak.